Atatiurko olimpinis stadionas

Atatiurko olimpinis stadionas (turk. Atatürk Olimpiyat Stadı) – futbolo stadionas Bašakšechiro rajone, vakarų Stambule. Tai didžiausias Turkijos stadionas, pavadintas Turkijos respublikos įkūrėjo Mustafa Kemali Atatiurko (1881–1938) garbei. 75 145 sėdimų vietų stadionas 2004 m. UEFA buvo įvertintas penkiomis žvaigždutėmis, tai reiškia, kad stadione gali vykti UEFA varžybų finalinės rungtynės. Stadionas taip pat yra sertifikuotas IAAF ir IOC kaip pirmos klasės stadionas, skirtas lengvosios atletikos varžyboms. Jame jau vyko kelios Europos atletikos varžybų rungtys. Istorija Konstrukcijos darbai buvo pradėti 1999 m., o baigėsi 2002 m. 2005 m. gegužės 25 d. UEFA Čempionų lygos finalas tarp Liverpool FC ir AC Milan buvo žaidžiamas Atatiurko olimpiniame stadione. Koncertai 2010 m. rugsėjo 6 d. stadione koncertavo airių grupė U2. Į koncertą susirinko daugiau nei 55 000 grupės gerbėjų, kuriuos „apšildė“ Snow Patrol. Šaltiniai Nuorodos Oficiali stadiono svetainė Archyvuota kopija 2011-02-19 iš Wayback Machine projekto.